Skatteministeriet

juraogsamfundsoekonomi@skm.dk

14. maj 2014
CB

Høring vedrørende udkast til feltlåsningsbekendtgørelse – j. nr. 14-0387108

Ældre Sagen har modtaget udkast til feltlåsningsbekendtgørelse, hvorefter antallet af felter, der er omfattet af ”feltlåsning”, udvides.

Det fremgår bl.a., at ægtefæller fortsat kan fordele renteindtægter og –udgifter mellem sig.

Ældre Sagen skal i den forbindelse bemærke, at efterlevende ægtefæller, der hensidder i uskiftet bo, også kan have behov for at kunne ”fordele” renter. Hvis fx et realkreditinstitut indberetter et lån med to ejere ”boet efter ” og den efterlevende ægtefælle, vil kun den efterlevende ægtefælles andel af renteudgiften indgå på den efterlevende ægtefælles årsopgørelse. Efterlevende ægtefæller, der hensidder i uskiftet bo, kan derfor have samme behov for at kunne fordele renteindtægter- og udgifter, som ægtepar.

Ældre Sagen har forståelse for de administrative fordele ved låsning af felter, men dette er efter vores opfattelse vigtigt, at det ikke medfører unødige ulemper for borgerne, herunder borgere, der ikke kan benytte sig af digital selvbetjening.

Venlig hilsen

Claus Blendstrup

Seniorkonsulent